
BALATONCSICSÓI NÉMET NEMZETISÉGI ÖNKORMÁNYZAT
8272 Balatoncsicsó, Fő u. 25.

Szám: BCS/514-2/2026. 

J E G Y Z Ő K Ö N Y V

Készült:	a Balatoncsicsói Német Nemzetiségi Önkormányzat Képviselő-testületének 2026. augusztus 31-én 7.30 órakor megtartott nyilvános üléséről

Az ülés helye:	Faluház (Balatoncsicsó, Fő u. 25.)  

Jelen vannak:	Schumacher József	elnök 
	Schumacher Zsolt	elnökhelyettes 
	Scherné Illés Eszter	képviselő

Tanácskozási joggal megjelent:
dr. Varga Viktória 	jegyző, jegyzőkönyvvezető
Gerencsér Viola 	pénzügyi ügyintéző
	Antmann József	polgármester	
	Sándor Zsuzsanna	igazgató
	Godány Péter	igazgató-helyettes
	Dávid Ilona	pedagógus
	Zemenné Horváth Orsolya	pedagógus
	
	
[bookmark: _Hlk1718741]Schumacher József elnök: Köszönti az ülésen megjelenteket. Megállapítja, hogy a képviselő-testület 3 fő jelenlétével határozatképes, az ülést megnyitja. Javasolja, hogy a mai nyilvános ülésen a meghívóban szereplő napirendi pontok kerüljenek megtárgyalásra azzal, hogy az elmúlt időszakról szóló beszámoló előtt döntenének a feladatalapú támogatás felhasználásáról, és a szentjakabfai főzőverseny beszámolójáról is. A jegyzőkönyv hitelesítésére Scherné Illés Eszter képviselőt kéri kijelölni. Javaslatát szavazásra teszi fel.

A Balatoncsicsói Német Nemzetiségi Önkormányzat Képviselő-testülete 3 igen szavazattal
- egyhangúlag- az alábbi határozatot hozza:

[bookmark: _Hlk223514769][bookmark: _Hlk225762425][bookmark: _Hlk228960839]56/2026. (VIII.31.)	BNNÖ.  H A T Á R O Z A T

A Balatoncsicsói Német Nemzetiségi Önkormányzat Képviselő-testülete a mai nyilvános ülés jegyzőkönyvének hitelesítésére Scherné Illés Eszter képviselőt kijelöli, az ülés napirendjét a meghívó szerint elfogadja:

NAPIREND:

[bookmark: _Hlk223435037]1) 	2026. évi költségvetés módosítása
Előterjesztő: Schumacher József elnök

2) 	Döntés értékpapír vásárlásáról (szóbeli előterjesztés)
Előterjesztő: Schumacher József elnök

3) 	Iskolai ipari mosogatógép és automata vízlágyító beszerzésére érkezett árajánlat elfogadása
Előterjesztő: Schumacher József elnök

4) 	Keretösszeg jóváhagyása ipari mosogatógép telepítési helyszínének kialakítására (szóbeli előterjesztés)
Előterjesztő: Schumacher József elnök
	
5) 	Keretösszeg jóváhagyása az iskolai faállomány állapotának felmérésére (szóbeli előterjesztés)
Előterjesztő: Schumacher József elnök

6) 	Keretösszeg jóváhagyása mérnöki díjra (iskola tető faszerkezete) (szóbeli előterjesztés)
Előterjesztő: Schumacher József elnök

7) 	Döntés bontott nyílászárók értékesítéséről (szóbeli előterjesztés)
Előterjesztő: Schumacher József elnök

8) 	Döntés a NEMZ-E-26-004 azonosítószámú iskolai energiahatékonysági projekt költségeinek módosításáról (szóbeli előterjesztés)
Előterjesztő: Schumacher József elnök

9) 	A Nivegy-völgyi Német Nemzetiségi Nyelvoktató Általános Iskola és Alapfokú Művészeti Iskola 2026/27 tanévi tantárgyfelosztásának jóváhagyása
Előterjesztő: Schumacher József elnök

[bookmark: _Hlk238707540]10) 	Döntés a Nivegy-völgyi Német Nemzetiségi Nyelvoktató Általános Iskola és Alapfokú Művészeti Iskola pedagógiai programjával való egyetértésről
Előterjesztő: Schumacher József elnök

11) 	Döntés a Nivegy-völgyi Német Nemzetiségi Nyelvoktató Általános Iskola és Alapfokú Művészeti Iskola szervezeti és működési szabályzatával való egyetértésről
Előterjesztő: Schumacher József elnök

12) 	A Nivegy-völgyi Német Nemzetiségi Nyelvoktató Általános Iskola és Alapfokú Művészeti Iskola módosított házirendjének ismertetése
Előterjesztő: Schumacher József elnök

13) 	A Nivegy-völgyi Német Nemzetiségi Nyelvoktató Általános Iskola és Alapfokú Művészeti Iskola alapfokú művészetoktatás térítési díjának megállapítása és a térítési és tandíj szabályzat elfogadása
Előterjesztő: Schumacher József elnök

14) 	A Nivegy-völgyi Német Nemzetiségi Nyelvoktató Általános Iskola és Alapfokú Művészeti Iskola 2025/26. tanévi beszámolójának elfogadása 
Előterjesztő: Schumacher József elnök

15) 	Ellenőrzési terv határidejének módosítása (szóbeli előterjesztés)
Előterjesztő: Schumacher József elnök

16) 	Döntés helyiségbérlet iránti kérelemről (szóbeli előterjesztés)
Előterjesztő: Schumacher József elnök

17) 	Tájékoztatás a pedagógusok teljesítmény értékelésének módosításáról (szóbeli előterjesztés)
Előterjesztő: Schumacher József elnök

18) 	Tájékoztatás a 2026. évi további pedagógusbér-emelésről és oktatói béremelésről, valamint az ezzel összefüggő kormányrendeletek módosításáról szóló 96/2026. (VI. 25.) Korm. rendelet végrehajtásáról (szóbeli előterjesztés)
Előterjesztő: Schumacher József elnök

19) 	Tájékoztatás a 2026. évi tankönyv pótrendelésről (szóbeli előterjesztés)
Előterjesztő: Schumacher József elnök
20) 	Tájékoztatás a Nivegy-völgyi Német Nemzetiségi Nyelvoktató Általános Iskola és Alapfokú Művészeti Iskola működési engedélyének módosításáról (szóbeli előterjesztés)
Előterjesztő: Schumacher József elnök

21) 	Beszámoló a 2025 évi működési támogatás elszámolásáról (szóbeli előterjesztés)
Előterjesztő: Schumacher József elnök

22) 	Beszámoló a német nemzetiségi falunapról (szóbeli előterjesztés)
Előterjesztő: Schumacher József elnök

23) 	Beszámoló a német nemzetiségi tábor lebonyolításáról (szóbeli előterjesztés)
Előterjesztő: Schumacher József elnök

24) 	Döntés feladatalapú támogatás felhasználásáról (szóbeli előterjesztés)
Előterjesztő: Schumacher József elnök 

25) 	Beszámoló a szentjakabfai főzőversenyen való részvételről (szóbeli előterjesztés)
Előterjesztő: Schumacher József elnök

26) 	Beszámoló az elmúlt időszak eseményeiről (szóbeli előterjesztés)
Előterjesztő: Schumacher József elnök


NAPIREND TÁRGYALÁSA

1) 	2026. évi költségvetés módosítása
Előterjesztő: Schumacher József elnök

[bookmark: _Hlk223514787]Schumacher József elnök: A lényegesebb változásokat emelné ki. Az iskolánál a VitálPont pályázati kiírás keretében 5 millió forint támogatás, az otthontámogatási program kapcsán 2.004.183 Ft támogatás került a költségvetésbe. Sajnos a Magyar Államkincstár által lefolytatott ellenőrzés és a 2025. évi állami támogatás elszámolása kapcsán összesen 8.190.417 Ft visszafizetés keletkezett. A pontos számokat egyebekben a táblázatok tartalmazzák. Egy megbecsült és jó munkát végző tanító munkaviszonya betegség miatt megszűnt, a végkielégítésnek kellett volna szerepelni a költségvetésben, a feladatmegosztási megállapodás alapján kellett volna ennek történnie, nem egy február 27-i e-mailben jelezni, összeg nélkül, de még a március 2-i ülésen sem vetődött fel, hogy ez hiányzik. Igazgató asszony a dologi részből kérte átcsoportosítani, de az Ávr. szerint ezt nem lehet, így muszáj volt a céljuttatás, prémium sorhoz hozzányúlni. Július 29-i levélben igazgató asszony olyan fejlesztéseket kért, pl. iskolabútorok beszerzése, pianínó vásárlása, interaktív kijelzők beszerzése, amik kivitelezhetetlenek az önkormányzat és a hivatal működési rendjét tekintve, ezeket szintén a március 2-i ülésen kellett volna jelezni. Az informatikai hálózat fejlesztéséről most így már utólag fognak dönteni, több mint 2 millió forint volt, ami jóváhagyás nélkül valósult meg, mert nem szerepelt a költségvetésben. Mindenre van forrás, csak le kell egyeztetni. Az ipari mosogatógép és automata vízlágyító beszerzését a nemzetiségi önkormányzat hajtja végre. A nemzetiségi önkormányzatnál a Veszprém Megyei Német Önkormányzatok Közösségétől kapott német nemzetiségi viselet készítésére 150.000 Ft támogatás, a Bethlen Gábor Alapkezelő Zrt-től az iskolai nyílászárók cseréjére elnyert 5.100.000 Ft támogatás, a nemzetiségi tábor megrendezésére kapott 600.000 Ft támogatás került szerepeltetésre a költségvetésben. A 2026. évi feladatalapú támogatás 1.818.726 Ft összege is most került tervezésre. Kérdezi, hogy van-e valakinek kérdése, észrevétele, javaslata?

Sándor Zsuzsanna igazgató: Szeretne reflektálni. A költségvetés tervezését és összeállítását követően menet közben történnek olyan változások, amiket nem lehet előre jelezni, ilyen pl. hogy az interaktív táblák tönkrementek. Az észrevételek jogosak, de nem lehet ezeket előre tudni. A betegsége miatt távozó pedagógus esetében az év elején még nem volt egyértelmű, hogy végkielégítés lesz-e, ez év közbeni változás volt. Kérdezi, hogy nem lehet-e mégis máshonnan átcsoportosítani? A játszótérrel kapcsolatos kérdéseikre, hogy hová legyenek az eszközök telepítve, nem kaptak választ.

Schumacher József elnök: A játszótéri eszközökről másik napirendi pontnál lesz szó.

További kérdés, vélemény, javaslat, hozzászólás nem hangzik el, Schumacher József elnök a határozati javaslatot szavazásra teszi fel.

A Balatoncsicsói Német Nemzetiségi Önkormányzat Képviselő-testülete 3 igen szavazattal, -egyhangúlag- az alábbi határozatot hozza:

57/2026. (VIII.31.)	BNNÖ. H A T Á R O Z A T

A Balatoncsicsói Német Nemzetiségi Önkormányzat Képviselő-testülete a 2026. évi költségvetésről szóló 3/2026. (III.2.) BNNÖ határozat módosításáról szóló határozatot elfogadja.


2) 	Döntés értékpapír vásárlásáról (szóbeli előterjesztés)
Előterjesztő: Schumacher József elnök

Schumacher József elnök: Javasolja, hogy 35 millió forintot fordítsanak magyar államkötvény vásárlására. A jegybanki alapkamat augusztus 25-től 5,5 %. A lejárat 2028. november 30. lesz Kérdezi, hogy van-e valakinek kérdése, észrevétele, javaslata?

Gerencsér Viola pénzügyi ügyintéző: Ez egy változó kamatozású kötvény, minden hónap végén látni fogják az aktuális kamatot. Már csak ilyet lehet venni.

Kérdés, vélemény, javaslat, hozzászólás nem hangzik el, Schumacher József elnök a határozati javaslatot szavazásra teszi fel.
A Balatoncsicsói Német Nemzetiségi Önkormányzat Képviselő-testülete 3 igen szavazattal, -egyhangúlag- az alábbi határozatot hozza:

58/2026. (VIII.31.)	BNNÖ. H A T Á R O Z A T

A Balatoncsicsói Német Nemzetiségi Önkormányzat Képviselő-testülete összesen 35.000.000 Ft értékben önkormányzati magyar államkötvény vásárlását jóváhagyja.

Felhatalmazza az elnököt a szükséges intézkedések megtételére.

Határidő: azonnal
Felelős: elnök


3) 	Iskolai ipari mosogatógép és automata vízlágyító beszerzésére érkezett árajánlat elfogadása
Előterjesztő: Schumacher József elnök

Schumacher József elnök: A beszerzésre egy pusztavámi céget javasoltak. A mosogatógéphez kell egy vízlágyító berendezés is a szakszerű használathoz. Itt kérdezné igazgató asszonyt, hogy a meglévő étkészlet elegendő-e a tervezett 120 fő étkezőre? Reméli, hogy a beruházás még szeptemberben megvalósul. Javasolja a bruttó 1.710.674 Ft összegű ajánlatot elfogadni. Kérdezi, hogy van-e valakinek kérdése, észrevétele, javaslata?

Sándor Zsuzsanna igazgató: Nem, kell még tányért és poharat venni.

További kérdés, vélemény, javaslat, hozzászólás nem hangzik el, Schumacher József elnök a határozati javaslatot szavazásra teszi fel.

A Balatoncsicsói Német Nemzetiségi Önkormányzat Képviselő-testülete 3 igen szavazattal, -egyhangúlag- az alábbi határozatot hozza:

59/2026. (VIII.31.)	BNNÖ. H A T Á R O Z A T

[bookmark: _Hlk110501595][bookmark: _Hlk239152156]A Balatoncsicsói Német Nemzetiségi Önkormányzat Képviselő-testülete a Nivegy-völgyi Német Nemzetiségi Nyelvoktató Általános Iskola és Alapfokú Művészeti Iskola konyhájába ipari mosogatógép és vízlágyító berendezés beszerzésére és beüzemelésére a VISZT-TECH Kft. (8066 Pusztavám, Bokodi u. 9., adószám: 26357443-2-07) által adott összesen bruttó 1.710.674 Ft összegű ajánlatot elfogadja.

A képviselő-testület a szükséges forrást a 2026. évi költségvetés terhére biztosítja. 
Felhatalmazza az elnököt a vállalkozási szerződés aláírására.

Határidő: azonnal
Felelős: elnök


4) 	Keretösszeg jóváhagyása ipari mosogatógép telepítési helyszínének kialakítására (szóbeli előterjesztés)
Előterjesztő: Schumacher József elnök

Schumacher József elnök: A mosogatógép telepítéséhez ki kell alakítani a csatlakozási pontokat, a kiállásokhoz is kell szakmunka, továbbá kell majd érintésvédelmi vizsgálat is. Az ajánlatokat most fogják bekérni, így csak keretösszeget tudnak most elfogadni, erre 789.000 Ft összeget javasol. Kérdezi, hogy van-e valakinek kérdése, észrevétele, javaslata?

Kérdés, vélemény, javaslat, hozzászólás nem hangzik el, Schumacher József elnök a határozati javaslatot szavazásra teszi fel.

A Balatoncsicsói Német Nemzetiségi Önkormányzat Képviselő-testülete 3 igen szavazattal, -egyhangúlag- az alábbi határozatot hozza:

60/2026. (VIII.31.)	BNNÖ. H A T Á R O Z A T

A Balatoncsicsói Német Nemzetiségi Önkormányzat Képviselő-testülete a Nivegy-völgyi Német Nemzetiségi Nyelvoktató Általános Iskolába telepítendő ipari mosogatógép telepítéséhez szükséges szakmunkák (hálózati kiállások kialakítása, érintésvédelem, helyreállítás) költségeire 789.000 Ft keretösszeget jóváhagy.

Határidő: azonnal
Felelős: elnök


5) 	Keretösszeg jóváhagyása az iskolai faállomány állapotának felmérésére (szóbeli előterjesztés)
Előterjesztő: Schumacher József elnök

Schumacher József elnök: Az iskola jelzése alapján az udvaron egy beteg és veszélyes fa kivágásra került a nyáron. Mivel rendkívül száraz volt az időjárás, fel kéne mérni a többi fát is. Ajánlatot kaptak Németh Kristóf szakértőtől 73 db 15 cm törzskörátmérőt meghaladó fa bevizsgálására, illetve fajelölő biléták elhelyezésére. A keretösszeg 500.000 Ft lenne, ezt állja a nemzetiségi önkormányzat, de ha lesz kivágási vagy megújítási javaslat, azt már az iskolának kéne a karbantartás keretből fizetni. Kérdezi, hogy van-e valakinek kérdése, észrevétele, javaslata?

Kérdés, vélemény, javaslat, hozzászólás nem hangzik el, Schumacher József elnök a határozati javaslatot szavazásra teszi fel.

A Balatoncsicsói Német Nemzetiségi Önkormányzat Képviselő-testülete 3 igen szavazattal, -egyhangúlag- az alábbi határozatot hozza:

61/2026. (VIII.31.)	BNNÖ. H A T Á R O Z A T

A Balatoncsicsói Német Nemzetiségi Önkormányzat Képviselő-testülete a fenntartásában lévő Nivegy-völgyi Német Nemzetiségi Nyelvoktató Általános Iskola és Alapfokú Művészeti Iskola udvarán lévő fák egészségi állapotának felmérésére 500.000 Ft keretösszeget jóváhagy. 

Határidő: azonnal
Felelős: elnök


6) 	Keretösszeg jóváhagyása mérnöki díjra (iskola tető faszerkezete) (szóbeli előterjesztés)
Előterjesztő: Schumacher József elnök

Schumacher József elnök: Az iskolaépület tetőszerkezetén a szél megkezdte a palát, és sajnos bizonyos részeken a faszerkezet el van teljesen korhadva, fel kell mérnökkel méretni, hogy hogyan lehet kijavítani. A megyében két ember van, aki ilyennel foglalkozik, őket nyáron nem lehetett elérni, így csak vélelmezni tudnak egy összeget. A mérnöki díjra 600.000 Ft + áfa összeget javasol. Kérdezi, hogy van-e valakinek kérdése, észrevétele, javaslata?

Sándor Zsuzsanna igazgató: Mivel a tető közös a turistaszállóval, kérdezi, hogyan oszlik majd meg a költség?

Schumacher József elnök: Ha már a közös tetőről beszélnek, az iskola 2021 decembere óta évente 10 hónapon keresztül használja az öt önkormányzat tulajdonát képező 1/3-nyi területet mindenféle díj nélkül. Ezt ugyan visszamenőleg már nem lehet, de a jövőre nézve rendezni kell. 

További kérdés, vélemény, javaslat, hozzászólás nem hangzik el, Schumacher József elnök a határozati javaslatot szavazásra teszi fel.

A Balatoncsicsói Német Nemzetiségi Önkormányzat Képviselő-testülete 3 igen szavazattal, -egyhangúlag- az alábbi határozatot hozza:

62/2026. (VIII.31.)	BNNÖ. H A T Á R O Z A T

A Balatoncsicsói Német Nemzetiségi Önkormányzat Képviselő-testülete a fenntartásában lévő Nivegy-völgyi Német Nemzetiségi Nyelvoktató Általános Iskola és Alapfokú Művészeti Iskola épületének fa tetőszerkezetének mérnöki felmérésére 600.000 + áfa Ft keretösszeget jóváhagy. 

Határidő: 2026. augusztus 15.
Felelős: elnök


7) 	Döntés bontott nyílászárók értékesítéséről (szóbeli előterjesztés)
Előterjesztő: Schumacher József elnök

Schumacher József elnök: Az iskola középső szintjén 2 db 1,36 cm x 2,51 cm méretű három kamrás két rétegű üvegezésű műanyag nyílászáró került kibontásra, amik magáncélra még jók, de a közintézményben már nem felelnek meg. Jó lenne liciten értékesíteni őket, az induló ár tokkal együtt 60.000 Ft lenne darabonként. Kérdezi, hogy van-e valakinek kérdése, észrevétele, javaslata?

Kérdés, vélemény, javaslat, hozzászólás nem hangzik el, Schumacher József elnök a határozati javaslatot szavazásra teszi fel.

A Balatoncsicsói Német Nemzetiségi Önkormányzat Képviselő-testülete 3 igen szavazattal, -egyhangúlag- az alábbi határozatot hozza:

63/2026. (VIII.31.)	BNNÖ. H A T Á R O Z A T

A Balatoncsicsói Német Nemzetiségi Önkormányzat Képviselő-testülete a Nivegy-völgyi Német Nemzetiségi Nyelvoktató Általános Iskola és Alapfokú Művészeti Iskola középső szintjén kibontott 2 db 1,36 cm x 2,51 cm méretű három kamrás két rétegű üvegezésű műanyag nyílászárót 60.000 Ft/db áron árverésen értékesíti.

Felhatalmazza az elnököt az árveréssel kapcsolatos intézkedések megtételére.

Határidő: 2026. december 31.
Felelős: elnök


[bookmark: _Hlk239164999]8) 	Döntés a NEMZ-E-26-004 azonosítószámú iskolai energiahatékonysági projekt költségeinek módosításáról (szóbeli előterjesztés)
Előterjesztő: Schumacher József elnök

Schumacher József elnök: 5.100.000 Ft-ot nyertek az iskolai nyílászárócserére, de azóta az anyagárak emelkedtek és korrekció is kellett, továbbá műszaki ellenőrzés is indokolt, ezért az összeget 5.461.000 Ft-ra kell módosítani. Kérdezi, hogy van-e valakinek kérdése, észrevétele, javaslata?

Sándor Zsuzsanna igazgató: Köszönik az ajtókat. Annyi észrevétele van, hogy ezeknek magasabb az alsó kerete és már többen átestek rajta, kellene valami oda, hogy ne legyen baj.

További kérdés, vélemény, javaslat, hozzászólás nem hangzik el, Schumacher József elnök a határozati javaslatot szavazásra teszi fel.

A Balatoncsicsói Német Nemzetiségi Önkormányzat Képviselő-testülete 3 igen szavazattal, -egyhangúlag- az alábbi határozatot hozza:

64/2026. (VIII.31.)	BNNÖ. H A T Á R O Z A T

A Balatoncsicsói Német Nemzetiségi Önkormányzat Képviselő-testülete a Nivegy-völgyi Német Nyelvoktató Általános Iskola és AMI nyílászárócseréjére nyert NEMZ-E-26-004 azonosítószámú energiahatékonysági projekt költségeinek 5.461.000 Ft-ra való módosítását jóváhagyja.


9) 	A Nivegy-völgyi Német Nemzetiségi Nyelvoktató Általános Iskola és Alapfokú Művészeti Iskola 2026/27 tanévi tantárgyfelosztásának jóváhagyása
Előterjesztő: Schumacher József elnök

Schumacher József elnök: Azt gondolja, hogy a megkapott tantárgyfelosztás már nem tartható, mert az egyik pedagógiai asszisztens felmondott. Továbbra is sok tanár látja el a tanítói feladatokat. Kérdezi, hogy van-e valakinek kérdése, észrevétele, javaslata?

Sándor Zsuzsanna igazgató: Sajnos senkinek nincs nemzetiségi tanító végzettsége, nem lehet találni ilyen végzettségű pedagógust.

Schumacher József elnök: A létszámot sem látja benne, az elfogadott költségvetésben 25 fő van, az iskola ezt folyamatosan átlépi.

Sándor Zsuzsanna igazgató: A statisztikai létszámkivonaton áprilisban jelent meg + 1 fő. Ez vélhetően abból adódik, hogy a betegsége miatt távozó pedagógusnak ki kellett adni a szabadságát, ezért megjelent a létszámban akkor is, ha nem dolgozott. Ha nem töltik be a pedagógiai asszisztens helyét, akkor 23 fő lesz a létszám.

Schumacher József elnök: Ha ezt áprilisban látják, akkor lehet jelezni a fenntartó felé.

Sándor Zsuzsanna igazgató: Júniusban látszódott ez először. A bérköltség nem változott, ugyan rehabilitációs járulék előleget kellett fizetni, de ezt visszakapják. Ilyen helyzet lehet, ezért javasolja, hogy tervezzenek majd + 1 fővel.

Schumacher József elnök: Mivel a kiküldött tantárgyfelosztás már nem jó, javasolja, hogy ne fogadják el, és kéri igazgató asszonyt, hogy minél hamarább készítse el a megfelelő tantárgyfelosztást.

További kérdés, vélemény, javaslat, hozzászólás nem hangzik el, Schumacher József elnök a határozati javaslatot szavazásra teszi fel.

A Balatoncsicsói Német Nemzetiségi Önkormányzat Képviselő-testülete 3 nem szavazattal, -egyhangúlag- az alábbi határozatot hozza:

65/2026. (VIII.31.)	BNNÖ. H A T Á R O Z A T

A Balatoncsicsói Német Nemzetiségi Önkormányzat Képviselő-testülete a Nivegy-völgyi Német Nemzetiségi Nyelvoktató Általános Iskola és Alapfokú Művészeti Iskola 2026/27 tanévi tantárgyfelosztását nem hagyja jóvá.


10) 	Döntés a Nivegy-völgyi Német Nemzetiségi Nyelvoktató Általános Iskola és Alapfokú Művészeti Iskola pedagógiai programjával való egyetértésről
Előterjesztő: Schumacher József elnök

Schumacher József elnök: Itt szintén az a javaslat, hogy az egyetértést a szükséges javítások és pontos adatok ismeretében adnák majd meg, most nem. Kérdezi, hogy van-e valakinek kérdése, észrevétele, javaslata?

Kérdés, vélemény, javaslat, hozzászólás nem hangzik el, Schumacher József elnök a határozati javaslatot szavazásra teszi fel.

A Balatoncsicsói Német Nemzetiségi Önkormányzat Képviselő-testülete 3 nem szavazattal, -egyhangúlag- az alábbi határozatot hozza:

66/2026. (VIII.31.)	BNNÖ. H A T Á R O Z A T

A Balatoncsicsói Német Nemzetiségi Önkormányzat Képviselő-testülete a Nivegy-völgyi Német Nemzetiségi Nyelvoktató Általános Iskola és Alapfokú Művészeti Iskola pedagógiai programjával nem ért egyet.


11) 	Döntés a Nivegy-völgyi Német Nemzetiségi Nyelvoktató Általános Iskola és Alapfokú Művészeti Iskola szervezeti és működési szabályzatával való egyetértésről
Előterjesztő: Schumacher József elnök

Schumacher József elnök: Megkapták az aktualizált Szmsz-t. Egy-két apróbb javítást kér. A dohányzásra kérdezne rá.

Sándor Zsuzsanna igazgató: Szeretné teljesen az iskola területéről a dohányzást kiszorítani. Az Szmsz-ben a fő változás a három munkaközösség kialakítása.

További kérdés, vélemény, javaslat, hozzászólás nem hangzik el, Schumacher József elnök a határozati javaslatot szavazásra teszi fel.

A Balatoncsicsói Német Nemzetiségi Önkormányzat Képviselő-testülete 3 igen szavazattal, -egyhangúlag- az alábbi határozatot hozza:

67/2026. (VIII.31.)	BNNÖ. H A T Á R O Z A T

A Balatoncsicsói Német Nemzetiségi Önkormányzat Képviselő-testülete a Nivegy-völgyi Német Nemzetiségi Nyelvoktató Általános Iskola és Alapfokú Művészeti Iskola szervezeti és működési szabályzatával egyetért.


12) 	A Nivegy-völgyi Német Nemzetiségi Nyelvoktató Általános Iskola és Alapfokú Művészeti Iskola módosított házirendjének ismertetése
Előterjesztő: Schumacher József elnök

Schumacher József elnök: A házirendet is megkapták, a jogszabály módosítás alapján itt nincs jóváhagyási vagy egyetértési joga a fenntartónak, majd ellenőrizni tudják. Kérdezi, hogy van-e valakinek kérdése, észrevétele, javaslata?

Kérdés, vélemény, javaslat, hozzászólás nem hangzik el, Schumacher József elnök a határozati javaslatot szavazásra teszi fel.

A Balatoncsicsói Német Nemzetiségi Önkormányzat Képviselő-testülete 3 igen szavazattal, -egyhangúlag- az alábbi határozatot hozza:

68/2026. (VIII.31.)	BNNÖ. H A T Á R O Z A T

A Balatoncsicsói Német Nemzetiségi Önkormányzat Képviselő-testülete a Nivegy-völgyi Német Nemzetiségi Nyelvoktató Általános Iskola és Alapfokú Művészeti Iskola módosított házirendjét tudomásul veszi.


13) 	A Nivegy-völgyi Német Nemzetiségi Nyelvoktató Általános Iskola és Alapfokú Művészeti Iskola alapfokú művészetoktatás térítési díjának megállapítása és a térítési és tandíj szabályzat elfogadása
Előterjesztő: Schumacher József elnök

Schumacher József elnök: Régen módosították a térítési díjat, ami a jogszabály alapján most a tanulmányi eredmény alapján differenciált lesz. A zongoratanár hiánya nagy gond. Kérdezi, hogy van-e valakinek kérdése, észrevétele, javaslata?




Sándor Zsuzsanna igazgató: A napokban egyeztetett egy zongoratanárral, aki egyelőre csak heti egy délutánt tudna vállalni óraadóként, ez 4-6 gyermeket érint, ha a szülők elfogadják, hogy 18 órakor lesz a zongoraóra. 

További kérdés, vélemény, javaslat, hozzászólás nem hangzik el, Schumacher József elnök a határozati javaslatokat egyben teszi fel szavazásra.

A Balatoncsicsói Német Nemzetiségi Önkormányzat Képviselő-testülete 3 igen szavazattal, -egyhangúlag- az alábbi határozatokat hozza:

69/2026. (VIII.31.)	BNNÖ. H A T Á R O Z A T

A Balatoncsicsói Német Nemzetiségi Önkormányzat Képviselő-testülete a nemzeti köznevelésről szóló törvény végrehajtásáról szóló 229/2012. (VIII. 28.) Korm. rendelet 34-36. §-ai pontja alapján 2026. szeptember 1-től a Nivegy-völgyi Német Nemzetiségi Nyelvoktató Általános Iskola és Alapfokú Művészeti Iskola által biztosított alapfokú zeneművészeti oktatás térítési és tandíj összegét az alábbiak szerint állapítja meg:

hangszeres tanuló:	     50.000 Ft/év térítési díj
zenei előképzős tanuló: 20.000 Ft/év térítési díj
vendégtanuló:	     20.000 Ft/év térítési díj
tanulói jogviszonnyal nem rendelkezők:   
                                               504.000 Ft/év tandíj
tanulói jogviszonnyal rendelkező, más alapfokú művészeti iskolában térítési díjat fizető tanuló:	             85.000 Ft/év tandíj

Határidő: 2026. szeptember 1-től
Felelős: igazgató

70/2026. (VIII.31.)	BNNÖ. H A T Á R O Z A T

A Balatoncsicsói Német Nemzetiségi Önkormányzat Képviselő-testülete a nemzeti köznevelésről szóló 2011. évi CXC. törvény 83. § (2) bekezdés c) pontja alapján a Nivegy-völgyi Német Nemzetiségi Nyelvoktató Általános Iskola és Alapfokú Művészeti Iskola alapfokú művészetoktatásra vonatkozó térítési és tandíj szabályzatát az előterjesztés szerint jóváhagyja.




14) 	A Nivegy-völgyi Német Nemzetiségi Nyelvoktató Általános Iskola és Alapfokú Művészeti Iskola 2025/26. tanévi beszámolójának elfogadása 
Előterjesztő: Schumacher József elnök

Schumacher József elnök: Köszöni a dolgozóknak az éves munkát. Ha nem is tartalmazza a beszámoló, de egy-két dolog mellett nem tud elmenni. Érkezett hozzá jelzés, hogy az átlag 10 %-os béremelés nem feltétlenül a teljesítmény alapján került végrehajtásra, illetve hogy az etikai kódex alapján egy morális mércének lennie kell és a magánéletét mindenkinek az iskolán kívül kell élnie. Az év végi ünnepségekről is megosztó véleményeket hallott, pedig sok gyerek és pedagógus sok munkát tett bele. Kérdezi, hogy van-e valakinek kérdése, észrevétele, javaslata?

Kérdés, vélemény, javaslat, hozzászólás nem hangzik el, Schumacher József elnök a határozati javaslatot szavazásra teszi fel.

A Balatoncsicsói Német Nemzetiségi Önkormányzat Képviselő-testülete 3 igen szavazattal, -egyhangúlag- az alábbi határozatot hozza:

71/2026. (VIII.31.)	BNNÖ. H A T Á R O Z A T

A Balatoncsicsói Német Nemzetiségi Önkormányzat Képviselő-testülete a Nivegy-völgyi Német Nemzetiségi Nyelvoktató Általános Iskola és Alapfokú Művészeti Iskola 2025/26. tanévi beszámolóját elfogadja.


15) 	Ellenőrzési terv határidejének módosítása (szóbeli előterjesztés)
Előterjesztő: Schumacher József elnök

Schumacher József elnök: Az ellenőrzési tervben meghatározott augusztus 31-i határidőt nem tudják tartani, mivel az iskolától nem kapták meg időben a munkaköri leírásokat. Javasolja a határidőt 2026. október 31-re módosítani. Kérdezi, hogy van-e valakinek kérdése, észrevétele, javaslata?

Kérdés, vélemény, javaslat, hozzászólás nem hangzik el, Schumacher József elnök a határozati javaslatot szavazásra teszi fel.

A Balatoncsicsói Német Nemzetiségi Önkormányzat Képviselő-testülete 3 igen szavazattal, -egyhangúlag- az alábbi határozatot hozza:

72/2026. (VIII.31.)	BNNÖ. H A T Á R O Z A T

A Balatoncsicsói Német Nemzetiségi Önkormányzat Képviselő-testülete a Nivegy-völgyi Német Nemzetiségi Nyelvoktató Általános Iskola és Alapfokú Művészeti Iskola fenntartói ellenőrzéséhez elfogadott ellenőrzési terv végrehajtásának határidejét 2026. október 31. napjára módosítja.

Határidő: 2026. október 31.
Felelős: jegyző


16) 	Döntés helyiségbérlet iránti kérelemről (szóbeli előterjesztés)
Előterjesztő: Schumacher József elnök

Schumacher József elnök: Ismerteti a balatoncsicsói önkormányzat polgármesterének kérelmét, miszerint 2027 júliusában szeretné az ifjúsági szálláshely igénybe venni az iskola alsó szintjén található konyhát, étkezőt, vizesblokkot és tornaszobát. Több helyen a nemzetiségi önkormányzat köt szerződést az önkormányzattal, és az iskola közreműködőként van megjelölve. A szándék a részükről megvan, és csak egy hónapot érint a kérelem. Ha kell, a fenntartó fog bérleti díjat megállapítani. Kérdezi, hogy van-e valakinek kérdése, észrevétele, javaslata?

Sándor Zsuzsanna igazgató: Már tavaly is jelezte, hogy ez a nyári felújításokat, karbantartást és a szabadságok kiadását is megnehezíti, hiszen pont júliusban lehet a legtöbb munkát elvégezni. A szakembereket sem lehet áprilisban júliusra lekötni.

Schumacher József elnök: Azt gondolja, hogy maximum a tisztasági festés lehet aktuális. Az építési jellegű munkákat valószínűleg a nemzetiségi önkormányzat fogja elvégezni. Az apróbb munkákat meg lehet csinálni az őszi, tavaszi tanítási szünetekben.

Sándor Zsuzsanna igazgató: Az iskola természetesen alkalmazkodni fog, csak szeretnék időben tudni, hogy tervezhető legyen.

Schumacher József elnök: Az iskolai nyári táborokról szeretne majd információt.

Sándor Zsuzsanna igazgató: Benne vannak a munkatervben.

Schumacher József elnök: Csak a júliusiakra gondolt. A tisztasági festést augusztus 1. és 25. között is meg lehet valósítani. Javasolja az iskolai alsó szint biztosítását 2027. július 1. és 31. napja között.

További kérdés, vélemény, javaslat, hozzászólás nem hangzik el, Schumacher József elnök a határozati javaslatot szavazásra teszi fel.

A Balatoncsicsói Német Nemzetiségi Önkormányzat Képviselő-testülete 3 igen szavazattal, -egyhangúlag- az alábbi határozatot hozza:

73/2026. (VIII.31.)	BNNÖ. H A T Á R O Z A T

A Balatoncsicsói Német Nemzetiségi Önkormányzat Képviselő-testülete a fenntartásában lévő Nivegy-völgyi Német Nemzetiségi Nyelvoktató Általános Iskola és Alapfokú Művészeti Iskola alsó szintjének használatát a Nivegy-völgyi Ifjúsági Szálláshely vendégei részére 2027. július 1-31. időtartamban biztosítja.

Felhatalmazza az elnököt a szükséges szerződés aláírására.

Határidő: 2027. május 31.
Felelős: elnök, igazgató


17) 	Tájékoztatás a pedagógusok teljesítmény értékelésének módosításáról (szóbeli előterjesztés)
Előterjesztő: Schumacher József elnök

Schumacher József elnök: 2026. június 30-i a levél, melyet az oktatási és gyermekügyi miniszter asszony írt a pedagógusok teljesítményértékelésének felfüggesztéséről. A tájékoztatás szerint a rendszer felülvizsgálatának a célja egy korszerűbb, szakmailag megalapozott értékelési rendszer kialakítása. A levélben leírásra kerül, hogy az igazgató illetménye bármikor növelhető a munkáltatói jogkör döntése esetén, továbbá, hogy a rendszer felfüggesztése nem érinti az igazgató korábbi teljesítményértkelése alapján megállapított illetményét. Kérdezi, hogy van-e valakinek kérdése, észrevétele, javaslata?

Kérdés, vélemény, javaslat, hozzászólás nem hangzik el, Schumacher József elnök a határozati javaslatot szavazásra teszi fel.

A Balatoncsicsói Német Nemzetiségi Önkormányzat Képviselő-testülete 3 igen szavazattal, -egyhangúlag- az alábbi határozatot hozza:

74/2026. (VIII.31.)	BNNÖ. H A T Á R O Z A T

A Balatoncsicsói Német Nemzetiségi Önkormányzat Képviselő-testülete a pedagógusok teljesítmény értékelésének módosításáról szóló tájékoztatást tudomásul veszi.


18) 	Tájékoztatás a 2026. évi további pedagógusbér-emelésről és oktatói béremelésről, valamint az ezzel összefüggő kormányrendeletek módosításáról szóló 96/2026. (VI. 25.) Korm. rendelet végrehajtásáról (szóbeli előterjesztés)
Előterjesztő: Schumacher József elnök

Schumacher József elnök: Az augusztus 4-én érkezett levél alapján augusztus 19-ig kellett visszamenőleg végrehajtani a szerinte vállalhatatlan 0,4 %-os béremelést és a bruttó 26 Ft-os többletmunka bérrendezést. Köszönet a munkában részt vevőknek. Kérdezi, hogy van-e valakinek kérdése, észrevétele, javaslata?

Kérdés, vélemény, javaslat, hozzászólás nem hangzik el, Schumacher József elnök a határozati javaslatot szavazásra teszi fel.

A Balatoncsicsói Német Nemzetiségi Önkormányzat Képviselő-testülete 3 igen szavazattal, -egyhangúlag- az alábbi határozatot hozza:

75/2026. (VIII.31.)	BNNÖ. H A T Á R O Z A T

A Balatoncsicsói Német Nemzetiségi Önkormányzat Képviselő-testülete a 2026. évi további pedagógusbér-emelésről és oktatói béremelésről, valamint az ezzel összefüggő kormányrendeletek módosításáról szóló 96/2026. (VI. 25.) Korm. rendelet végrehajtásáról szóló tájékoztatást tudomásul veszi.


19) 	Tájékoztatás a 2026. évi tankönyv pótrendelésről (szóbeli előterjesztés)
Előterjesztő: Schumacher József elnök

Schumacher József elnök: Augusztus 12-én érkezett a tájékoztatás, mely szerint a kereten felüli tankönyv-rendelést a fenntartó engedélyezheti. Kérdezi, hogy van-e valakinek kérdése, észrevétele, javaslata?

Sándor Zsuzsanna igazgató: Biztos, hogy lesz pótrendelésük.

További kérdés, vélemény, javaslat, hozzászólás nem hangzik el, Schumacher József elnök a határozati javaslatot szavazásra teszi fel.

A Balatoncsicsói Német Nemzetiségi Önkormányzat Képviselő-testülete 3 igen szavazattal, -egyhangúlag- az alábbi határozatot hozza:

76/2026. (VIII.31.)	BNNÖ. H A T Á R O Z A T

A Balatoncsicsói Német Nemzetiségi Önkormányzat Képviselő-testülete a 2026. évi tankönyv pótrendelésről szóló tájékoztatást tudomásul veszi.


20) 	Tájékoztatás a Nivegy-völgyi Német Nemzetiségi Nyelvoktató Általános Iskola és Alapfokú Művészeti Iskola működési engedélyének módosításáról (szóbeli előterjesztés)
Előterjesztő: Schumacher József elnök

Schumacher József elnök: Az iskola létszámának emelése miatti működési engedély módosítással sok munka volt, végül 2026. július 16-án kapták meg a módosított működési engedélyt. Kérdezi, hogy van-e valakinek kérdése, észrevétele, javaslata?

Kérdés, vélemény, javaslat, hozzászólás nem hangzik el, Schumacher József elnök a határozati javaslatot szavazásra teszi fel.

A Balatoncsicsói Német Nemzetiségi Önkormányzat Képviselő-testülete 3 igen szavazattal, -egyhangúlag- az alábbi határozatot hozza:

77/2026. (VIII.31.)	BNNÖ. H A T Á R O Z A T

A Balatoncsicsói Német Nemzetiségi Önkormányzat Képviselő-testülete a Nivegy-völgyi Német Nemzetiségi Nyelvoktató Általános Iskola és Alapfokú Művészeti Iskola működési engedélyének módosításáról szóló tájékoztatást tudomásul veszi.


21) 	Beszámoló a 2025 évi működési támogatás elszámolásáról (szóbeli előterjesztés)
Előterjesztő: Schumacher József elnök

Schumacher József elnök: A működési támogatások elszámolás érdekes jogszabályi környezetben történik, elképesztő adminisztrációt várnak el. 3.120.000 Ft-ról kértek be mindent, a hiánypótlást teljesítették. Kérdezi, hogy van-e valakinek kérdése, észrevétele, javaslata?

Kérdés, vélemény, javaslat, hozzászólás nem hangzik el, Schumacher József elnök a határozati javaslatot szavazásra teszi fel.

A Balatoncsicsói Német Nemzetiségi Önkormányzat Képviselő-testülete 3 igen szavazattal, -egyhangúlag- az alábbi határozatot hozza:

78/2026. (VIII.31.)	BNNÖ. H A T Á R O Z A T

A Balatoncsicsói Német Nemzetiségi Önkormányzat Képviselő-testülete a 2025 évi működési támogatás elszámolásáról szóló beszámolót elfogadja.


22) 	Beszámoló a német nemzetiségi falunapról (szóbeli előterjesztés)
Előterjesztő: Schumacher József elnök

Schumacher József elnök: A német nemzetiségi falunap egy nagyon jól sikerült esemény volt, amibe a balatoncsicsói önkormányzat is sok munkát tett. A nagy meleg ellenére is remek volt a hangulat, igazi közösségépítő rendezvény volt. Köszönet az iskolai fellépőknek is. Kérdezi, hogy van-e valakinek kérdése, észrevétele, javaslata?

Kérdés, vélemény, javaslat, hozzászólás nem hangzik el, Schumacher József elnök a határozati javaslatot szavazásra teszi fel.

A Balatoncsicsói Német Nemzetiségi Önkormányzat Képviselő-testülete 3 igen szavazattal, -egyhangúlag- az alábbi határozatot hozza:



79/2026. (VIII.31.)	BNNÖ. H A T Á R O Z A T

A Balatoncsicsói Német Nemzetiségi Önkormányzat Képviselő-testülete a német nemzetiségi falunapról szóló beszámolót elfogadja.


23) 	Beszámoló a német nemzetiségi tábor lebonyolításáról (szóbeli előterjesztés)
Előterjesztő: Schumacher József elnök

Schumacher József elnök: 2026. augusztus 10-14. között került megrendezésre a nemzetiségi tábor, melyen 20 gyermek vett részt. A tábor fő témája a művészet volt, ahol több művészeti ágat is megismerhettek a gyerekek, így német meséket, zenéket, festményeket ismertettek meg velük. Megnézték a pápai kékfestő múzeumot is. A gyerekek várják a következő évi tábort. A rengeteg munkáért köszönet Varga-Szabó Évának és Dóró Évának. Kérdezi, hogy van-e valakinek kérdése, észrevétele, javaslata?

Kérdés, vélemény, javaslat, hozzászólás nem hangzik el, Schumacher József elnök a határozati javaslatot szavazásra teszi fel.

A Balatoncsicsói Német Nemzetiségi Önkormányzat Képviselő-testülete 3 igen szavazattal, -egyhangúlag- az alábbi határozatot hozza:

80/2026. (VIII.31.)	BNNÖ. H A T Á R O Z A T

A Balatoncsicsói Német Nemzetiségi Önkormányzat Képviselő-testülete a 2026. augusztus 10-14. közötti német nemzetiségi tábor lebonyolításáról szóló beszámolót elfogadja.


24) 	Döntés feladatalapú támogatás felhasználásáról (szóbeli előterjesztés)
Előterjesztő: Schumacher József elnök 

Schumacher József elnök: 567.813 Ft még a tavalyi maradvány, amit idén december 31-ig el kell költeni. Szerinte a csicsói nemzetiségi közösség megérdemelné, hogy egy kirándulást szervezzenek ősszel vagy adventkor. Erre 350.000 Ft keretösszeget javasol. Kérdezi, hogy van-e valakinek kérdése, észrevétele, javaslata?

Kérdés, vélemény, javaslat, hozzászólás nem hangzik el, Schumacher József elnök a határozati javaslatot szavazásra teszi fel.

A Balatoncsicsói Német Nemzetiségi Önkormányzat Képviselő-testülete 3 igen szavazattal, -egyhangúlag- az alábbi határozatot hozza:



81/2026. (VIII.31.)	BNNÖ. H A T Á R O Z A T

A Balatoncsicsói Német Nemzetiségi Önkormányzat Képviselő-testülete nemzetiségi kirándulás megszervezésére és megvalósítására 350.000 Ft keretösszeget jóváhagy. 

Határidő: 2026. december 20.
Felelős: elnök


25) 	Beszámoló a szentjakabfai főzőversenyen való részvételről (szóbeli előterjesztés)
Előterjesztő: Schumacher József elnök

Schumacher József elnök: A 2026. június 27-i szentjakabfai főzőversenyen Schwäbisches Linsengulasch-sal, azaz sváb lencsegulyással a csicsói csapat első helyezést ért el, a másik csicsói csapat pedig második lett, ők gulyáslevest főztek. Kérdezi, hogy van-e valakinek kérdése, észrevétele, javaslata?

Kérdés, vélemény, javaslat, hozzászólás nem hangzik el, Schumacher József elnök a határozati javaslatot szavazásra teszi fel.

A Balatoncsicsói Német Nemzetiségi Önkormányzat Képviselő-testülete 3 igen szavazattal, -egyhangúlag- az alábbi határozatot hozza:

82/2026. (VIII.31.)	BNNÖ. H A T Á R O Z A T

A Balatoncsicsói Német Nemzetiségi Önkormányzat Képviselő-testülete a szentjakabfai falunapi főzőversenyen való részvételről szóló beszámolót elfogadja.


26) 	Beszámoló az elmúlt időszak eseményeiről (szóbeli előterjesztés)
Előterjesztő: Schumacher József elnök

Schumacher József elnök: Röviden beszámolna a 2026. május 26-i gyűlés óta történtekről. Június 8-án részt vettek a Pajta Schul Fest-en, melyen polgármester úr adta át a nemzetiségi önkormányzattal közös emlékplakettet Németh Zsuzsa tanítónőnek, aki 2000. augusztusa óta tanított az iskolában. Június 19-én volt az iskolai évzáró ünnepség. Felvették a kapcsolatot a június 28-án kinevezett nemzetiségi ügyekkel foglalkozó helyettes államtitkárral, aki egyelőre türelmet kért, és várnak Forsthoffer Ágnes házelnök asszony válaszára is. Augusztus 3-án tartottak egy iskolai bejárást. A játszótéri eszközök elhelyezését még javasolja egyeztetni, és szükségesnek találják a bekerítést is. Minden munkát támogatnak, ami a gyerekek javát szolgálja, és forrás is van rá, de a jogszabályoknak meg kell felelni. A konyha esetében kéri, hogy a dolgozóknak álljon rendelkezésre minden szükséges tisztítószer és eszköz, és ezek használata legyen is számon kérve. A bejáráson tapasztalták, hogy a középső szinten a járólap nem felel meg a közintézménybe előírt csúszásgátlás besorolásnak, aminek legalább R10-nek kell lennie, ez mára már javításra került megfelelő R11 minőségben. Augusztus 24-én a műszaki ellenőr átvette a nyílászárókat. Kérdezi, hogy van-e valakinek kérdése, észrevétele, javaslata?

Sándor Zsuzsanna igazgató: Kérdezi, hogy a játszótérnél mire van szükség még? Hívja meg a tervezőt?

Schumacher József elnök: Egyeztetni kellene a főépítésszel és polgármester úrral. Fenntartóként a megvalósítás utáni működtetés is érdekelné, mert szerinte be kell keríteni és folyamatosan ellenőrizni a használatot. A kivitelezéshez nagy valószínűséggel településképi bejelentés szükséges.

További kérdés, vélemény, javaslat, hozzászólás nem hangzik el, Schumacher József elnök a határozati javaslatot szavazásra teszi fel.

A Balatoncsicsói Német Nemzetiségi Önkormányzat Képviselő-testülete 3 igen szavazattal, -egyhangúlag- az alábbi határozatot hozza:

[bookmark: _Hlk228961152]83/2026. (VIII.31.)	BNNÖ. H A T Á R O Z A T

A Balatoncsicsói Német Nemzetiségi Önkormányzat Képviselő-testülete az elmúlt időszak eseményeiről szóló beszámolót elfogadja.


Több napirendi pont nem lévén Schumacher József elnök megköszöni a nyilvános ülésen való részvételt, és az ülést 9.56 órakor bezárja.   


K.m.f.



	         Schumacher József			                      Scherné Illés Eszter
              BNNÖ elnöke			   		       jegyzőkönyv hitelesítő 

